
ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Από το πρακτικό της υπ’ αριθμ. 12ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.  227/2012
ΘΕΜΑ:  Έγκριση σχεδίου Οικονομικής Υποστήριξης Δήμου Πύργου                                           

    Στον Πύργο και στο Δημοτικό Κατάστημα σήμερα στις 27                                                                   του μηνός Ιουνίου, του έτους 2012, ημέρα Τετάρτη και ώρα 19.30 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 29509/21-6-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Αντιπρόεδρος του Δ.Σ κ. Βασίλειος Σεϊντής, ως νόμιμος αναπληρωτής του Προέδρου [άρθρο 69 παρ. 2 του Ν. 3852/10 (ΦΕΚ Α΄87/7-6-2010)] ο οποίος προσήλθε στη συνεδρίαση κατά τη συζήτηση του 3ου θέματος της ημερήσιας διάταξης, κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 29 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος[προσήλθε στο 3ο θέμα της Η.Δ], 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος,  11. Δημουλιάς Λεωνίδας, 12. Κωνσταντόπουλος Σπυρίδων, 13. Τζίνη Διονυσία, 14. Φραγκαντώνης Παναγιώτης[προσήλθε στο 3ο θέμα προ Η.Δ], 15. Μπίρμπας Κων/νος, 16. Ανδρικόπουλος Ανδρέας, 17. Ανδρικόπουλος Φώτιος, 18. Αντωνέλος Δημήτριος, 19. Αργυρόπουλος Ιωάννης του Παναγιώτη, 20. Μποσμής Κων/νος, 21. Ρωμαίος Στέφανος, 22. Δημόπουλος Φώτης, 23. Ανδριόλας Γεώργιος, 24. Κουρμπανάς Γεώργιος, 25. Γεράνιος Κων/νος, 26. Αγγελακοπούλου Ανδριάνα, 27. Γιάνναρος Χρήστος – Επικεφαλής της παράταξης «Λαϊκή Συσπείρωση», 28. Καραμπέτσος Αθανάσιος, 29. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Λιατσής Γαβριήλ – Επικεφαλής της Μείζονος Μειοψηφίας, 2.  Γιαννακούλιας Θεόδωρος, 3. Λιατσής Δημήτριος, 4. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», οι οποίοι δεν προσήλθαν στη συνεδρίαση, αν και η πρόσκληση τους επιδόθηκε νομίμως.

Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.
---------

Ακολούθως ο Πρόεδρος έθεσε υπόψη του Δημοτικού Συμβουλίου το 3ο θέμα της ημερήσιας διάταξης με τίτλο: «Έγκριση σχεδίου Οικονομικής Υποστήριξης Δήμου Πύργου» και παραχώρησε το λόγο στον Αντιδήμαρχο Οικονομικών κ. Ι. Αργυρόπουλο ο οποίος εισηγούμενος το θέμα ανέφερε:
«Στη συνεδρίαση του Δημοτικού Συμβουλίου της 5ης Απριλίου του τρέχοντος έτους, λάβαμε την υπ’. αριθ. 118/2012 απόφαση η οποία προέβλεπε την κατάθεση αιτήματος έκτακτης χρηματοδότησης από τον κρατικό προϋπολογισμό, για «εξόφληση  ληξιπρόθεσμων Υποχρεώσεων», γεγενημένων μέχρι την 31/12/2011, στο πλαίσιο των εγκυκλίων, υπ. Αριθ, 2/21967/0094/13-3-2012 του Υπουργείου Οικονομικών και 10/9866/16-3-2012 του Υπουργείου Εσωτερικών, αντίστοιχα. Όπως είναι γνωστό στον κρατικό προϋπολογισμό του 2012 έχει προβλεφθεί ειδικός κωδικός για την αποπληρωμή των ληξιπρόθεσμων οφειλών των φορέων του δημοσίου τομέα προς τρίτους. Η απόφαση μας ήδη υλοποιήθηκε από τις οικονομικές υπηρεσίες του δήμου και το αίτημα έχει υποβληθεί έγκαιρα στο υπουργείο Εσωτερικών το οποίο έχει εισηγηθεί στο υπουργείο Οικονομικών τη χρηματοδότηση μας με 4.034.831,45 ευρώ. Είναι ευνόητο ότι η αποδοχή του αιτήματός μας και η εκταμίευση του ανωτέρω ποσού θα δώσει τη δυνατότητα στο δήμο μας να τακτοποιήσει όλες τις ληξιπρόθεσμες οφειλές του. 

Ωστόσο, σε περίπτωση που υπάρξουν εμπόδια στην υλοποίηση του, ο δήμος μας πρέπει να είναι έτοιμος να προχωρήσει στην εναλλακτική λύση η οποία αφορά στην  αίτηση χρηματοδότησης προς  το Ταμείο Παρακαταθηκών και Δανείων, του ποσού των 4.933.528,01 €, που έχουμε εγγεγραμμένο στον εγκεκριμένο προϋπολογισμό του 2012 (κωδ. 3111.02 σελ. 11.)
 Όπως γνωρίζετε με την 21/2012 απόφαση του Δημοτικού Συμβουλίου ψηφίστηκε ο  προϋπολογισμός του Δήμου μας οικονομικού έτους  2012 όπου στο σκέλος των εσόδων  του έχει εγγραφεί το ανωτέρω  ποσό,  για την αποπληρωμή των ληξιπρόθεσμων υποχρεώσεων του, που προέρχονται από κάθε μορφής δαπάνες (λειτουργικές ή επενδυτικές) μέχρι την 31 Δεκεμβρίου 2011, προκειμένου να ισοσκελιστεί. 

Η δυνατότητα  αυτή μας παρεχόταν σύμφωνα με τα οριζόμενα στην παρ. 2 του άρθρου 2 του Ν. 4038/2012 «Επείγουσες ρυθμίσεις που αφορούν την εφαρμογή του μεσοπρόθεσμου πλαισίου δημοσιονομικής στρατηγικής 2012-2015» (ΦΕΚ 14 Α), και στην εγκύκλιο 2 αρ. πρωτ. 3881/09-02-2012 του ΥΠ.ΕΣ. περί κατάρτισης του προϋπολογισμού.

 Η συγκεκριμένη εγκύκλιος ορίζει ότι η συνομολόγηση του δανείου πρέπει να πραγματοποιηθεί μέχρι τις 30 Σεπτεμβρίου 2012 και ότι απαραίτητη προϋπόθεση αποτελεί η σύνταξη ενός Σχεδίου Οικονομικής Υποστήριξης από τον ενδιαφερόμενο ΟΤΑ, το οποίο αποτελεί συνοδευτικό στοιχείο του προϋπολογισμού του.

Προς τούτο προβήκαμε στη σύνταξη «Σχεδίου Οικονομικής Υποστήριξης Δήμου» το οποίο και καταθέτουμε σήμερα προς έγκριση και ψήφιση, όπως αυτό προβλέπεται και ορίζεται στην  προαναφερόμενη εγκύκλιο του Υπουργείου Εσωτερικών .

Στο «Σχέδιο Οικονομικής Υποστήριξης Δήμου» υπάρχει εξυγιαντικός προγραμματισμός ο οποίος εξελίσσεται δυναμικά στην κατεύθυνση διατήρησης και περιορισμένης αύξησης των εσόδων και περιορισμού των εξόδων. Αυτά αποτυπώνονται σε επτά οικονομικούς πίνακες και σε επαρκείς επεξηγήσεις αυτών.
Το «Σχέδιο» είναι ανελαστικό, ως φόρμα, και προβλέπεται από την εγκύκλιο 2/3881/9/2/2012 του Υπουργείου Εσωτερικών.

Επίσης σύμφωνα με την απόφαση 10618/501/9-2-2012 του Γενικού Γραμματέα Αποκεντρωμένης Διοίκησης Πελοποννήσου Δυτικής Ελλάδας & Ιονίου για την  επικύρωση της αριθ. 21/2012 απόφασης του Δημοτικού μας Συμβουλίου «έγκριση προϋπολογισμού οικονομικού έτους 2012) υποχρεούμαστε να συντάξουμε σχέδιο Οικονομικής Υποστήριξης για το τρέχον οικονομικό έτος, το οποίο αποτελεί συνοδευτικό στοιχείο του προϋπολογισμού.

Κλείνοντας θέλω να καταστήσω σαφές  ότι  η σύναψη του δανείου, εάν αυτό εγκριθεί, είναι δυνητική. Θα κριθεί η λήψη του ή όχι, από την εξέλιξη του πρώτου αιτήματός μας για την έκτακτη χρηματοδότηση που παραμένει σε εκκρεμότητα». 


Κατόπιν των ανωτέρω ο Πρόεδρος κάλεσε το Σώμα ν’ αποφασίσει επί της εισήγησης του Αντιδημάρχου.                               

Το Δημοτικό Συμβούλιο Πύργου,

          λαμβάνοντας υπόψη: 
· τα οριζόμενα στην παρ. 2 του άρθρου 2 του Ν. 4038/2012 «Επείγουσες ρυθμίσεις που αφορούν την εφαρμογή του μεσοπρόθεσμου πλαισίου δημοσιονομικής στρατηγικής 2012-2015» (ΦΕΚ 14 Α), και στην εγκύκλιο 2 αρ. πρωτ. 3881/09-02-2012 του ΥΠ.ΕΣ. περί κατάρτισης του προϋπολογισμού.

· την απόφαση 10618/501/9-2-2012 του Γενικού Γραμματέα Αποκεντρωμένης Διοίκησης Πελοποννήσου Δυτικής Ελλάδας & Ιονίου που επικύρωσε την αριθ. 21/2012 απόφαση του Δημοτικού Συμβουλίου με θέμα «έγκριση προϋπολογισμού οικονομικού έτους 2012» με την επισήμανση ότι ο δήμος υποχρεούται να συντάξει σχέδιο Οικονομικής Υποστήριξης για το τρέχον οικονομικό έτος, το οποίο αποτελεί συνοδευτικό στοιχείο του προϋπολογισμού.

· την υπ’. αριθ. 118/2012 απόφαση του Δ.Σ, με την οποία υποβλήθηκε αίτημα έκτακτης χρηματοδότησης από τον κρατικό προϋπολογισμό, για «εξόφληση  ληξιπρόθεσμων Υποχρεώσεων», γεγενημένων μέχρι την 31/12/2011, στο πλαίσιο των εγκυκλίων, υπ. αριθ. 2/21967/0094/13-32012 του υπουργείου Οικονομικών και 10/9866/16-32012 του υπουργείου Εσωτερικών, αντίστοιχα,
· την εισήγηση του Αντιδημάρχου Οικονομικών Υπηρεσιών, μετά από διαλογική συζήτηση,
Ομόφωνα α π ο φ α σ ί ζ ε ι 

Εγκρίνει το «Σχέδιο Οικονομικής Υποστήριξης του Δήμου Πύργου» που συντάχθηκε από τη Δ/νση Οικονομικών Υπηρεσιών, το οποίο είναι συνοδευτικό στοιχείο του προϋπολογισμού οικ. έτους 2012, ήτοι της υπ’ αριθ. 21/12 απόφασης έγκρισής του και αποτελεί αναπόσπαστο κομμάτι της παρούσας απόφασης.

· η σύναψη του δανείου με το Ταμείο Παρακαταθηκών και Δανείων, ποσού 4.933.528,01€,που είναι εγγεγραμμένο στον εγκεκριμένο προϋπολογισμό του 2012 με Κ.Α 3111.02 σελ. 11, εάν αυτό εγκριθεί, είναι δυνητική. Η λήψη του ή όχι θα κριθεί από την εξέλιξη του αιτήματός του Δήμου για έκτακτη χρηματοδότηση, που έχει υποβληθεί προς τα Υπουργεία Εσωτερικών και Οικονομικών και παραμένει σε εκκρεμότητα. 


Οι Δημοτικοί Σύμβουλοι κ.κ. Θεοδωρέλος – Χαρίτος Γεώργιος, Τζίνη Διονυσία, Μπίρμπας Κων/νος, Γιάνναρος Χρήστος, Καραμπέτσος Αθανάσιος και Σκαρτσιάρης Πάνος, είχαν αποχωρήσει απ’ τη συνεδρίαση, πριν ο Πρόεδρος θέσει το θέμα προς συζήτηση και έγκριση.

Η παρούσα απόφαση έλαβε αύξοντα αριθμό 227/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος 5  – 7 - 2012
Ο ΔΗΜΑΡΧΟΣ

ΜΕΔ

